Γιάννης Φλωρινιώτης

Ο Γιάννης Φλωρινιώτης (πραγματικό όνομα: Γιάννης Αποστολίδης, Φλώρινα, 15 Φεβρουαρίου 1947 – Αθήνα, 6 Ιουνίου 2023), ήταν Έλληνας λαϊκός τραγουδιστής και καλλιτέχνης.

Ξεκίνησε να τραγουδάει σε ηλικία 14 ετών και αργότερα βρέθηκε στη Θεσσαλονίκη, όπου τραγούδησε δίπλα σε μεγάλους ρεμπέτες, όπως ο Μάρκος Βαμβακάρης, ο Γιάννης Παπαϊωάννου, ο Γιώργος Λαύκας, ο Πρόδρομος Τσαουσάκης, ο Θ. Πολυκανδριώτης και η Ρίτα Σακελλαρίου.

Την περίοδο 1970-1971 επισκέφθηκε για πρώτη φορά την Αθήνα. Δούλεψε σε διάφορα κέντρα, όπου τραγουδούσε και χόρευε, ντυμένος εκκεντρικά. Όπου εμφανιζόταν έκανε μεγάλη επιτυχία, αλλά δεχόταν και σκληρή κριτική. 

Στη δισκογραφία έκανε την πρώτη του εμφάνιση με τον δίσκο «Τώρα Θέλω Τώρα», που αμέσως έγινε χρυσός.

Ήταν νυμφευμένος με τη Μάχη Φλωρινιώτη, με την οποία απέκτησαν τρία παιδιά: τον Σάββα, την Άννα και τον Νίκο.

Απεβίωσε από πνευμονικό οίδημα στις 6 Ιουνίου 2023, έπειτα από νοσηλεία μίας εβδομάδας στο Νοσοκομείο Σωτηρία.

Παραπομπές

Φλωρινιωτης